Datasets:

NorHsangPha

/

Shan-ASR-Nova

like 0

ႁဵတ်းႁႂ်ႈဝၢၼ်ႈမိူင်း သမ်ႉပေႃးသုၵ်ႉယုင်ႈဢူၼ်ၵဝ်း ဢမ်ႇၼိမ်သဝ်းလႆႈ ယွၼ်ႉၽေးယႃႈမဝ်းၵမ်ၼၼ်ႉမႃးယူႇ

သဵင်ၵွင်ႈတႅၵ်ႇလင် ၵူၼ်းၵေႃႉယိုဝ်းၼၼ်ႉတႄႉ လိူတ်ႈလႅင်ၽုတ်းဢွၵ်ႇတီႈၶႅၼ်မၼ်းမႃး ၵွင်ႈမၼ်းၵေႃႈလုတ်ႈတူၵ်းမိုဝ်းၵႂႃႇ

ၵွပ်ႈၸဝ်ႈလွၼ်ႉၶိူဝ်း တၼ်းယိုဝ်းဢွၼ်တၢင်း မၼ်းတေတဵၵ်းၼဵၼ်ၵွင်ႈသႂ်ႇဝၼ်းၸိုၼ်ႈ ၼၼ်ႉယဝ်ႉ

ဝၼ်းၸိုၼ်ႈ ၵႂႃႇတူၺ်းလူးမၼ်းပဵၼ်သင် ဝၼ်းၸိုၼ်ႈဢၼ်လႆႈႁၼ်ၼင်ႇၼၼ်ၵေႃႈ ဢမ်ႇၶႆႈယုမ်ႇမႃးယဝ်ႉ

ၵွပ်ႈပိူဝ်ႈမၼ်းပဵၼ်ယႃႈဢၢႆႉသ်လၢႆလၢႆ

ၵူၺ်းၵႃႈတၢင်းဝႆးမၼ်းၼၼ်ႉ ဢမ်ႇတၼ်းၶိုတ်းမၢၵ်ႇၵွင်ႈဝၼ်းၸိုၼ်ႈလႆႈ

ပေႈပိၵ်ႇဝႆႉသေတၢင်ႇပွၵ်ႈမႃး ထၢင်ႇတႄႉတေလႆႈဢဝ်ၸိူၵ်ႈႁဵတ်းသၢႆဢႅဝ်ယဝ်ႉ ၸဝ်ႈလွၼ်ႉၶိူဝ်းၵေႃႈတေႃႈၼင်ႇၼၼ်

ႁၼ်ၵူၼ်းႁေႃႈၵႃးဢၼ်မၢတ်ႇၸဵပ်းမဝ်းၵႂႃႇတိုၼ်ႇမႃးၶိုၼ်းၼၼ်ႉ ဢၢၼ်းတေပၢႆႈၵႂႃႇလႄႈ လႆႈၵႂႃႇမတ်ႉမၼ်းဝႆႉမိူၼ်ၵၼ်ယူႇယဝ်ႉ

မိူဝ်ႈၽွင်းဢၼ်ၶႃသွင်ၵေႃႉတိုၵ်ႉပႂ်ႉၵူၼ်းတေမႃးယူႇၼၼ်ႉ လွင်ႈၼႆႉတေလႆႈႁဵတ်းႁိုဝ်ၶႃႈ

တီႈၼႂ်းဝၢၼ်ႈ ဢၼ်မီးသိုၵ်းဢုပ်ႉပိူင်ႇဝႆႉယူႇၼၼ်ႉ လိူၵ်ႈလိူၵ်ႈ ၸင်ႇသမ်ႉမီးၵူၼ်းပွင်ႇၶၢဝ်ႇမႃးဝႃႈ

လွင်ႈၼႆႉဝႆႉပၼ်ပုၼ်ႈၽွၼ်းၶႃႈၵေႃႉၸတ်းၵၢၼ်ၵႂႃႇၶႃႈလႄႈ ဢိုမ်ႈ ႁူႉယဝ်ႉ

ဝၼ်းၸိုၼ်ႈဢၼ်ဢမ်ႇလႆႈႁၼ်ၸဝ်ႈလွၼ်ႉၶိူဝ်းထဵင်သင်ၶိုၼ်းၼၼ်ႉၵေႃႈ မၼ်းၸင်ႇလၢတ်ႈၸူးၵႂႃႇၶိုၼ်း မိူဝ်ႈလႂ်မိူဝ်ႈပဵၼ်ၸိူင်ႉၼႆယဝ်ႉ

ၶႃႈတေသိုပ်ႇဢဝ်ပုၼ်ႈၽွၼ်းၵႂႃႇၵူၺ်း လူဝ်ႇႁဵတ်းသင်ၵေႃႈဢုပ်ႇၵၼ်တင်းဝၼ်းၸိုၼ်ႈၵႂႃႇလႄႈၼႃႈ

ၸဝ်ႈမိူင်းၶမ်းၼၼ်ႉတႄႉၵေႃႈ မၢၵ်ႇတႃမၼ်းသမ်ႉပေႃးႁိူဝ်ႈသၢင်းဝၢင်း ယုမ်ႉယူႇၸုတ်းၵုတ်းယဝ်ႉ

ဝၼ်းၸိုၼ်ႈဢၼ်လႆႈႁၼ်ၼင်ႇၼၼ် ႁူႉၵမ်းလဵဝ်ယဝ်ႉဝႃႈတေလႆႈႁဵတ်းၸိူင်ႉႁိုဝ်ၼႆ

ယႃႈဢၢႆႉသ် ဢၼ်တိၺွပ်းလႆႈၵႃးတင်းလမ်း လူၺ်ႈမီးၸဝ်သိုၵ်းၵေႃႉႁူႉႁၼ်ၸွမ်း

ၵူၺ်းၵႃႈ ဢမ်ႇမီးၶၢဝ်ႇငၢဝ်းသင်ဢွၵ်ႇမႃးလႄႈ ဢမ်ႇမီးၽႂ်လၢတ်ႈထိုင်လွင်ႈၼႆႉသေၵေႃႉ

ယႃႈဢၼ်တိၺွပ်းလႆႈၼၼ်ႉ ဢဝ်ၵႂႃႇဝႆႉတီႈလႂ်ယဝ်ႉၼႆၵေႃႈ ၽႂ်ဢမ်ႇႁူႉ

ႁိူၼ်းလုင်းၶိၼ်ႇၺုၼ်ႉၶဝ် ထုၵ်ႇၸူၼ်ၶဝ်ႈႁိူၼ်းၼႆလႄႈ လၵ်ႉဢဝ်ၶူဝ်းၶွင်ၵႂႃႇတၢင်းၼမ်ၼႆယူႇ

ဝၼ်းၸိုၼ်ႈတႄႉ ႁူႉႁၼ်ၸွမ်းၵူႈၶၵ်ႉၵူႈတွၼ်ႈယဝ်ႉ ယွၼ်ႉမၼ်းၵေႃႉပဵၼ်ၵူၼ်းတေႃႉသူင်ႇပၼ် တေႃႇပေႃးသုတ်းသၢႆတၢင်း

တေႃႇထိုင် ဢွင်ႈတီႈႁူင်းႁဵတ်းယႃႈ ဢၼ်မီးလွင်ႈၵပ်းသိုပ်ႇၵၼ်ယူႇတႃႇသေႇလႄႈ မၼ်းၵေႃႈ လႆႈဢဝ်ၵႂႃႇလႅၵ်ႈငိုၼ်းလႆႈတင်းၼမ်

ငိုၼ်းၼၼ်ႉတႄႉ ပဵၼ်တွၼ်ႈတႃႇ ၵူၼ်းမီးဢႃႇၼႃႇၶဝ် ဢဝ်ၵႂႃႇၸႂ်ႉတိုဝ်းလွင်ႈမူၼ်ႈသိူဝ်းၸဝ်ႈၵဝ်ႇ

ပေႃးမီးငိုၼ်းၵေႃႈ ပိူၼ်ႈထၢင်ႇယႂ်ႇထၢင်ႇၶိုၵ်ႉ ၽႂ်ႁၼ်ၵေႃႈၶႂ်ႈၶဝ်ႈႁႃ ၸူမ်းဢုပ်ႇၸူမ်းတွၼ်ႈ တုမ်ႉယွၼ်ႈမႅၼ်ႈၸႂ် ပိူၼ်ႈမႃးယဝ်ႉ

ပေႃးမီးငိုၼ်းပဵၼ်ၸဝ်ႈ ဢၼ်ဝႃႈၼၼ်ႉလႄႈ ၶဝ်ၵေႃႈၸင်ႇၶႂ်ႈဢွၼ်ၵၼ်မီးငိုၼ်းဝႆး ႁင်းၽႂ်ႁင်းမၼ်းယူႇ

ဢၼ်ၶဝ်ပဵၼ်ၵူၼ်းႁူမ်ႈၵၼ်သေႁဵတ်းဝႆႉၼၼ်ႉယူႇယဝ်ႉ

ၶူဝ်းၶွင်ဢၼ်လၵ်ႉၵႂႃႇၼၼ်ႉပဵၼ်သင်ၼႆ သၢၵ်ႈသေႇလၵ်းထၢၼ်မၼ်းၵေႃႈ ႁၼ်လႆႈမိူဝ်ႈၵူၼ်းလၵ်ႉဢႅၼ်ႇလႅၼ်ႈပၢႆႈသေ

ၵူၼ်းၼႂ်းၼၼ်ႉတႄႉ ဢမ်ႇလွတ်ႈပဵၼ် ၸဝ်ႈပၢင်ႇ ၸဝ်ႈပၼ်ႇ ၸဝ်ႈမိူင်းၶမ်း ၸဝ်ႈၸိင်ႇ လႄႈ ၸဝ်ႈလွၼ်ႉၶိူဝ်း

ႁူမ်ႈပႃး ဝၼ်းၸိုၼ်ႈၵူၼ်းၽၢႆႇလင်ႁဵတ်းၵၢၼ်ၵူႈလွင်ႈလွင်ႈ ပၼ်ပုၼ်ႈတႃႇၸုမ်းၶဝ်

ၼႃႈၵၢၼ်ပွၵ်ႈၼႆႉ ဝၼ်းၸိုၼ်ႈၵေႃႈ တႃႇမၼ်းၼၼ်ႉ လႆႈငိုၼ်းမႃးဢမ်ႇဢေႇမိူၼ်ၵၼ်

ၵွပ်ႈပိူဝ်ႈယူႇၸွမ်းၵူၼ်းၸိူဝ်းၼႆႉလႄႈ ၵႃႈတေလႆႈယူႇမိူၼ်ၼင်ႇၶဝ်ၼၼ်ႉယဝ်ႉ မၼ်းၸင်ႇၸၢင်ႈတေယူႇလွတ်ႈလႆႈ

ငိုၼ်းၸိူဝ်းၼၼ်ႉ မၼ်းလႆႈဢဝ်ၵႂႃႇၸႂ်ႉၸၢႆႇ ပုၼ်ႈတႃႇၽႅၼ်ၵၢၼ်မၼ်းမိူၼ်ၵၼ်ယူႇယဝ်ႉ

ၵွပ်ႈပိူဝ်ႈၵၢၼ်သုၵ်ႉပႅတ်ႈလႄႈ ၸဝ်ႈလွၼ်ႉၶိူဝ်းၵေႃႈ ဢမ်ႇလႆႈၶိုၼ်းပွၵ်ႈမိူဝ်းႁႃတီႈၶမ်းလိုၼ်း

မိူဝ်ႈဢၼ်ၶုၵ်းၸႂ်လႆႈမႃးၶိုၼ်းၵေႃႈ ၼႅတ်ႈၸူဝ်းႁွင်ႉဢဝ် ဝၼ်းၸိုၼ်ႈမိူဝ်းၵႂႃႇၶိုၼ်းယူႇ

ၵူၺ်းၵႃႈဢမ်ႇလႆႈႁၼ်ၽႂ်တီႈႁိူၼ်းယဝ်ႉလႄႈ ၸင်ႇတေငိၼ်းၵူၼ်းႁိမ်းႁိူၼ်းၼၼ်ႉဝႃႈ

ၶႃသွင်ၵေႃႉမႄႈလုၵ်ႈ လႆႈပၢႆႈၵႂႃႇပႅတ်ႈ ၸဵမ်မိူဝ်ႈၶမ်ႈဢၼ်ၸဝ်ႈလွၼ်ႉၶိူဝ်းၶဝ် မိူဝ်းၵႂႃႇၼၼ်ႉယဝ်ႉ ၼႆယူႇ

ၶူဝ်းၶွင်ဢၼ်မၼ်းဢဝ်ၵႂႃႇၼၼ်ႉသမ်ႉ လူၼ်ႇတူၵ်းႁူင်ႈမၢၵ်ႇမိူဝ်ၸွမ်းတၢင်းလူင်ၵႂႃႇသဵင်ႈ ၼၼ်ႉတႄႉပဵၼ်ယႃႈမ

ၸဝ်ႈလွၼ်ႉၶိူဝ်း ဢၼ်လႆႈငိၼ်းၼင်ႇၼၼ်ၵေႃႈ ပဵၼ်ဢၼ်ဢမ်ႇႁၢၼ်ႉၸႂ်တေႉတေႉလႄႈ သမ်ႉပေႃးၸႂ်လမ်ဢွၵ်ႇမႃးသေ

ၼႅတ်ႈသင်ႇႁႂ်ႈဝၼ်းၸိုၼ်ႈ ၵႂႃႇၸွမ်းၶႆႈၶႃမႄႈလုၵ်ႈမႃးႁႂ်ႈလႆႈၵမ်းလဵဝ်ၼႆယူႇ

ဝၼ်းၸိုၼ်ႈၵေႃႈ ႁူႉယူႇတီႈၸႂ်ဝႃႈ ၶႃမႄႈလုၵ်ႈၼၼ်ႉ လႅပ်ႈတေၵႂႃႇတၢင်းလႂ်လႆႈ ၵွပ်ႈပိူဝ်ႈပဵၼ်ၽႅၼ်ၵၢၼ်မၼ်း

ၶမ်းလိုၼ်းၼၼ်ႉ ပဵၼ်မေးၼွႆႉၸဝ်ႈလွၼ်ႉၶိူဝ်း ဢၼ်ႁၵ်ႉလႄႈ ၸင်ႇယွမ်းပၼ်လႆႈၵူႈလွင်ႈယဝ်ႉ

ၵူၺ်းၵႃႈ ၵူၼ်းၵေႃႉၼိုင်ႈသမ်ႉ ႁၵ်ႉလႄႈၶႂ်ႈၵုမ်းၵမ်ၵူႈလွင်ႈလွင်ႈသေ

ႁဵတ်းႁႂ်ႈၶမ်းလိုၼ်းပဵၼ်ၵူၼ်းဢၼ်တေလႆႈ လႆႈယူႇၼႂ်းသၢႆတႃမၼ်းတႃႇသေႇယဝ်ႉ

လႆႈသူင်ႇၶမ်းလိုၼ်းယူႇၼႂ်းပိုၼ်ႉတီႈ ဢၼ်မၼ်းတေႁပ်ႉႁူႉၶၢဝ်ႇၶႃမႄႈလုၵ်ႈလႆႈၼၼ်ႉမႃးတႃႇသေႇ

ဝၼ်းၸိုၼ်ႈၵေႃႈ ပဵၼ်ဢၼ်ႁၼ်ထိုင်ၵၢင်ၸႂ်လႄႈ ဝူၼ်ႉၽိတ်းတေႃႇၶႃမႄႈလုၵ်ႈမႃးတႃႇသေႇသေ

ဢၼ်လုင်းၶိၼ်ႇၺုၼ်ႉလၵ်ႉၶၢႆပၼ်ၵူၼ်းၼႂ်းဝၢၼ်ႈၶဝ်ၼၼ်ႉယဝ်ႉ

သမ်ႉဝႃႈၶတ်းၸႂ်ႁႂ်ႈသွင်ၵေႃႉမႄႈလုၵ်ႈ ဢွၵ်ႇပၢႆႈတႂ်ႈဢႃႇၼႃႇဢၼ်ဢမ်ႇမီးလွင်ႈၽဵင်ႇပဵင်းတွၼ်ႈတႃႇၶႃၼႆႉၼႆသေတႃႉ

ၶမ်းလိုၼ်းၵေႃႈဢမ်ႇယွမ်းၵႂႃႇသေပွၵ်ႈ

ၵူၺ်းၵႃႈ ပွၵ်ႈလိုၼ်းသုတ်း ဢၼ်မၼ်းလႆႈႁူပ်ႉတင်းၸဝ်ႈလွၼ်ႉၶိူဝ်းၼၼ်ႉၵေႃႈ ႁဵတ်းႁႂ်ႈမၼ်းတႅပ်းတတ်း ၽႃႈဝၢင်းၵူႈလွင်ႈသေ

လၢတ်ႈႁႂ်ႈဝၼ်းၸိုၼ်ႈ ဢွၼ်ၶႃမႄႈလုၵ်ႈပၢႆႈဢွၵ်ႇၵႂႃႇယူႇယဝ်ႉ

ႁဵတ်းႁႂ်ႈသဵၼ်ႈတၢင်းဢွၵ်ႇပၢႆႈသွင်ၶႃၼၼ်ႉ ငၢႆႈလူမ်သေဢမ်ႇၵႃး ဝၼ်းၸိုၼ်ႈၵေႃႈ တေဢမ်ႇလႆႈထုၵ်ႇထၢင်ႇထိူမ်

ၵွပ်ႈဢမ်ႇလႆႈၶဝ်ႈၼႂ်းတပ်ႉမႃးၼၼ်ႉယဝ်ႉ

ၵူၼ်းသိုၵ်းၸိူဝ်းၼၼ်ႉၵေႃႈ မိူဝ်ႈႁၼ်ၼင်ႇၼၼ် ၵုမ်ႇမိုင်တူၺ်းၶူဝ်းၶွင်ၸိူဝ်းၼၼ်ႉၵူၺ်းလႄႈ ၸင်ႇပၼ်ႁႂ်ႈၽူႈလၵ်ႉလွတ်ႈၵႂႃႇလႆႈသေ

လူၺ်ႈတီႈဢမ်ႇတၼ်းတူၺ်းၽႂ်ယဝ်ႉ

ၶဝ်ႁၢႆၵႂႃႇပဵၼ်ဝူင်ႈယဝ်ႉ ပဵၼ်သင်လႄႈဢမ်ႇလၢတ်ႈသင်တီႈၵဝ်လႃႇ

ၶႃႈၵေႃႈဢမ်ႇႁူႉမိူၼ်ၵၼ်ၶႃႈ ၼႂ်းဝူင်ႈၼၼ်ႉၶႃႈၵေႃႈဢမ်ႇလႆႈႁပ်ႉလၢႆးငၢၼ်းသင်

ၸဝ်ႈမိူင်းၶမ်း ဢၼ်ပဵၼ်ၵူၼ်းၵေႃႉလၢႆးငၢၼ်းလွင်ႈၼႆႉၵမ်းသိုဝ်ႈၼၼ်ႉ

မၼ်းၵေႃႈလႆႈလၢတ်ႈၵႂႃႇ ၶႃႈၵေႃႈဝႃႈမိူၼ်ၶႃႈလႆႈလၢတ်ႈၵႂႃႇယဝ်ႉ

ဝၼ်းလႂ်ၶႃႈလႃႇ ဝၼ်းၸိုၼ်ႈႁူႉလီယူႇဝႃႈ ၸဝ်ႈၶမ်းမိူင်းၼၼ်ႉလၢတ်ႈယူႇ

ၵူၺ်းၵႃႈ လၢတ်ႈမိူဝ်ႈမၼ်းမဝ်းလဝ်ႈလႄႈ ဝၼ်းၸိုၼ်ႈၸင်ႇလႆႈထၢမ်ၵႂႃႇၶိုၼ်း ႁႂ်ႈမၼ်းယိုၼ်ယၼ်လႆႈ

ၵွပ်ႈပိူဝ်ႈပေႃးမၼ်းမဝ်းလဝ်ႈ မၼ်းပဵၼ်ၵူၼ်းဢၼ်ဢမ်ႇတွၼ်ႉတွင်းၶိုၼ်း လွင်ႈႁဵတ်းသၢင်ႈမၼ်းသေပွၵ်ႈ

ဝၼ်းၸိုၼ်ႈႁူႉလီလႄႈ ၸင်ႇၶိုၼ်းထၢမ်ၼၼ်ႉယဝ်ႉ

ၶႃႈလၢတ်ႈတႄႉဢေႃႈ လုၵ်ႈဢွၼ်ႇလၢတ်ႈၶႃႈမႃးယဝ်ႉ ၶႃႈၵေႃႈ လၢတ်ႈၶိုၼ်းၵမ်းလဵဝ်ၼႃႇ

တေပဵၼ်ၶမ်ႈဝၼ်းဢၼ်မၼ်းပၢႆႈၵႂႃႇၼၼ်ႉၶႃႈယူဝ်ႉ

ပဵၼ်ႁိုဝ်ၵေႃႈယဝ်ႉ ႁႃမႃးႁႂ်ႈမၼ်းလႆႈလႄႈ သင်ႇၼၵ်းသင်ႇၼႃၵႂႃႇယူႇယဝ်ႉ

ၸဝ်ႈမိူင်းၶမ်းၵေႃႈ ပဵၼ်ၽူႈႁူႉႁၼ်ၸွမ်းၵေႃႉၼိုင်ႈလႄႈ

မိူဝ်ႈၼၼ်ႉ တီႈၼႂ်းတပ်ႉ မၼ်းလႆႈပဵၼ်ဝႆႉပႃးၵႅမ်ၸဝ်ႈလွၼ်ႉၶိူဝ်းသေဢမ်ႇၵႃး

ၶႃၼၼ်ႉပဵၼ်ဢူၺ်းလီၵၼ်ၵေႃႈဝႃႈလႆႈယဝ်ႉ

ၶဝ်ႈႁဵတ်းသိုၵ်းၸွမ်းၵၼ် ဢွၵ်ႇၼႃႈသိုၵ်းၸွမ်းၵၼ်မႃးသေ

ပဵၼ်ၵူၼ်းႁူႉလွင်ႈၸဝ်ႈလွၼ်ႉၶိူဝ်းလီလိူဝ်သေပိူၼ်ႈၵေႃႉၼိုင်ႈၵေႃႈဝႃႈလႆႈယူႇ

ၽႂ်ၽႂ်ၵေႃႈႁူႉတင်းဝၢၼ်ႈယဝ်ႉဝႃႈ လုင်းၶိၼ်ႇၺုၼ်ႉၼၼ်ႉၵႃႈၶၢႆယႃႈၼႆ မၼ်းၼၼ်ႉ လႆႈဝႃႈပဵၼ်ပေႃႈလဵင်ႉသထေးၼႂ်းဝၢၼ်ႈၵေႃႈပဵၼ်လႆႈ

ၵွပ်ႈၼၼ် လွင်ႈၶမ်းလိုၼ်းၼၼ်ႉ မၼ်းၵေႃႈပဵၼ်ၽူႈၵဵဝ်ႇၶွင်ႈပႃးလႄႈ

ၸင်ႇလႆႈပဵၼ်ၵူၼ်းၵေႃႉဢၼ်ႁပ်ႉလၢႆးငၢၼ်းလွင်ႈၶမ်းလိုၼ်းၼၼ်ႉယဝ်ႉ

ယွၼ်ႉမိုတ်ႈၵၼ် ယွၼ်ႉႁူႉလွင်ႈၵၼ်ၼႃႇပူၼ်ႉတီႈလႄႈ ဢမ်ႇဝႃႈၸဝ်ႈၶမ်းမိူင်းတေႁဵတ်းသင် ႁဵတ်းလွင်ႈဢမ်ႇထုၵ်ႇမႅၼ်ႈသေတႃႉ

ၶတ်းၸႂ်ၵႂႃႇလွႆးလွႆး ႁဵတ်းၵႂႃႇတိၵ်းတိၵ်း ႁဵတ်းပၼ်တႃႇသေႇ

မိူဝ်ႈၵေႃႇသၢင်ႈလွင်ႈၸိူဝ်းၼႆႉမႃးႁိုင်ယဝ်ႉၼႆ လွင်ႈဢွင်ႇမၢၼ်ဢၼ်ဝႃႈၼၼ်ႉၵေႃႈ တေႁၼ်မႃးယူႇ

ဢမ်ႇလႆႈယွမ်းသုမ်း ႁိူဝ်ႉၵူၺ်း ပေႃးႁိူဝ်ႉႁၢႆယဝ်ႉၸင်ႇၶိုၼ်းသိုပ်ႇထႅင်ႈ

မိူဝ်ႈလႂ်ဝႃႈႁိူဝ်ႉယဝ်ႉ သိုပ်ႇႁဵတ်းၵႂႃႇထႅင်ႈၵေႃႈ ယိုင်ႈၶႅၼ်းတိူဝ်းထႅင်ႈတၢင်းႁိူဝ်ႉမႃးၵူၺ်း

လိုဝ်ႈႁိူဝ်ႉ ႁွမ်ႁႅင်းဝႆႉတႃႇသိုပ်ႇမုင်ႈၼႃႈၵႂႃႇထႅင်ႈ တႃႇသိုပ်ႇယၢင်ႈၵႂႃႇထႅင်ႈ ႁႂ်ႈပေႃးလီလိူဝ်သေၵဝ်ႇ

တွၼ်ႈသိပ်းဢဵတ်း မိူဝ်ႈဢၼ်မၼ်းပုင်ႈၶဝ်ႈႁႃဝၼ်းၸိုၼ်ႈၼၼ်ႉ

ၵူၼ်းသိုၵ်းၶဝ်ၵေႃႈ ၼႅတ်ႈဢွၼ်ၵၼ်မႃးၸၼ်ႁၢဝ်ႉဢဝ်မၼ်းဝႆႉသေ

ၵႂႃႇၸုၵ်းၸမ်ႁိမ်းၵူၼ်းၵေႃႉၼၼ်ႉသေသိုပ်ႇလၢတ်ႈထႅင်ႈ ၺွပ်းတူဝ်မၼ်းၵႂႃႇၶႃႈလႄႈ

ယဝ်ႉၵေႃႈယႃႇပေၸႂ်ႉၽႃႉဢၼ်ၽၢႆၽၢႆၼႃႈ တႅပ်းၼိဝ်ႉမိုဝ်းမၼ်းၵမ်းၼိဝ်ႉၼိဝ်ႉဢွၼ်တၢင်းၵွၼ်ႇ

ယဝ်ႉၵေႃႈ ၸင်ႇတႅပ်းၶေႃႈမိုဝ်းမၼ်းၵမ်းလင် ယဝ်ႉယႃႇလိုမ်းဢဝ်ၵိူဝ်တႃးပၼ်ပႃး

ပၼ်ႁႂ်ႈမၼ်းလႆႈႁွင်ႉသႅၼ်ႇပဵင်းၸႂ်ယဝ်ႉ ၸင်ႇၵွႆႈတႅပ်းပႅတ်ႈလိၼ်ႉမၼ်းၼႃႈ

ၵူၼ်းၵေႃႉၼၼ်ႉသမ်ႉပေႃးသၼ်ႇတိုၼ်းတိုၼ်းယဝ်ႉ

ၵွပ်ႈမီးမၼ်းပၼ်တၢင်းၸွႆႈထႅမ်လႄႈ ႁူႉယူႇၵေႃႈႁဵတ်းမိူၼ်ဢမ်ႇႁူႉဢမ်ႇႁၼ်ၵႂႃႇၵူၺ်း

ႁွင်ႉလၢတ်ႈၸူးဝၼ်းၸိုၼ်ႈၵႂႃႇ တွင်းပၢၼ်ႇယဝ်ႉၶႃႈ ၶႃႈၵူဝ်ယဝ်ႉ

ဝၼ်းၸိုၼ်ႈလၢတ်ႈႁႂ်ႈၵူၼ်းသိုၵ်းၶဝ် မိူဝ်းသူင်ႇဢၢႆႈၸၢႆးၼၼ်ႉသေ

ၶဝ်ၵေႃႈဢဝ်ၽူႈလၵ်ႉၵေႃႉၼၼ်ႉ ၵႂႃႇၼႂ်းၶွၵ်ႈဢၼ်လပ်းသိင်ႇ ဢမ်ႇႁၼ်သင်ၼၼ်ႉလႄႈ ၵူၼ်းသိုၵ်းၸိူဝ်းၼၼ်ႉၵေႃႈ မႃးၸပ်းတဵၼ်းသေ

ႁၼ်လႅင်းငဝ်းၾႆးၼႂ်းႁွင်ႈၼၼ်ႉဝွႆးဝွႆး

ဢဝ်ၶႅၼ်ၽူႈလၵ်ႉတၢင်ႇသႂ်ႇၼိူဝ်ၽိူၼ် ဢၼ်မီးၶဵင်တမ်းဝႆႉယူႇ လႄႈၽႃႉတုင်းဝၢင်ႈမၢၵ်ႈၼိုင်ႈ မီးယူႇႁိမ်းၶၢင်ႈၼၼ်ႉယဝ်ႉ

ႁၼ်မႃးၼမ်ၼႃႇယဝ်ႉ ၵူၼ်းၸိူင်ႉၼင်ႇမႂ်းၼႆႉ ဝႃႈႁိုဝ်ၵေႃ ဢမ်ႇႁဵတ်းထႅင်ႈယဝ်ႉ တွင်းပၢၼ်ႇယဝ်ႉ ၼႆႁႃႉ

မၼ်းပဵၼ်တၢင်းတိူၵ်ႈတႃႇဢဝ်တူဝ်လွတ်ႈၵူၺ်း ဢမ်ႇမီးလေႃႇၵူၼ်းမဵဝ်းမႂ်းၼႆႉ တေဢမ်ႇႁဵတ်း

ၵူၺ်းၵႃႈ မိူဝ်ႈထူပ်းႁၼ်သၢၵ်ႈသေႇမၼ်းၵႂႃႇၸိူင်ႉၼႆၵေႃႈ ၵႃႈတေလႆႈဢဝ်တၢင်းၽိတ်းၵႂႃႇ ၸွမ်းၼင်ႇပၵ်းပိူင်မီးဝႆႉယူႇ

ဝၼ်းၸိုၼ်ႈဢမ်ႇလႆႈဢဝ်ၽႃႉတုင်းၼၼ်ႉၸႂ်ႉ ၸင်ႇသမ်ႉလၢၵ်ႈၸၼ်ဢဝ်မိတ်ႈဢၼ်ၽၵ်းဝႆႉတီႈဢႅဝ်မၼ်းဢွၵ်ႇမႃး

မိတ်ႈၼႆႉ ၵိၼ်ၼိူဝ်ႉၵူၼ်းမႃးၼပ်ႉဢမ်ႇလႆႈယဝ်ႉ

မၼ်းဢမ်ႇလႆႈၵိၼ်ႁိုင်ၼႃႇသေတႃႉ ၵူၺ်းၵႃႈၶူမ်းမၼ်းတႄႉ ၽၢႆလိူဝ်ၽႃႉမၢၵ်ႈၼၼ်ႉယူႇၼႃႈ ပၢႆမိတ်ႈငႃသႂ်ႇသိုဝ်ႈမိုဝ်းၶွၼ်ၼိုင်ႈ

ႁၢင်ႇယၢၼ်မွၵ်ႈမၢင်ၸေႈၼႆႉၵူၺ်း ဢမ်ႇၼၼ်ၵေႃႈ ၵၢၼ်ႈၶေႃးလီႁိုဝ် ဢဝ်ၵႂႃႇငႃသႂ်ႇတီႈၶေႃးၽူႈလၵ်ႉၼၼ်ႉ သမ်ႉပေႃးၵၼ်ႈလပ်းတႃလူင်ၵႂႃႇ

ပဵၼ်ႁိုဝ်လႃႇ ဢၢႆၶူမ်းမိတ်ႈၸွင်ႇမၼ်းႁွမ်ႁိုဝ် ဢဝ်ပၢႆမိတ်ႈမၼ်း သိတ်ႈၵႂႃႇၸမ်ႁိမ်းၶူႈၼင်ဢၢႆႈၵေႃႉၼၼ်ႉသေ

ယိပ်းတူၺ်းၶူမ်းမိတ်ႈမၼ်းလႄႈ လိူတ်ႈတီႈမိုဝ်းမၼ်းၼၼ်ႉၵေႃႈ ယူတ်ႇတူၵ်းသႂ်ႇၼိူဝ်ၼႃႈၵူၼ်းၵေႃႉၼၼ်ႉမႃး